
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2156 

7 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρότυπες Περιβαλλοντικές Δεσμεύσεις για το είδος 
έργου με α/α 14β «Κέντρα Αποτέφρωσης Νεκρών» 
της 12ης Ομάδας «Ειδικά Έργα και δραστηριό¬ 
τητες» (Παράρτημα XII) της υπ’ αριθμ. 1958/2012 


(Β'/21) υπουργικής απόφασης. 1 

Απονομή της ηθικής αμοιβής του Επαίνου στους 
υπαλλήλους του Δήμου Χαλανδρίου Τσίκρη Κων¬ 
σταντίνο και Φουρλιά Αλέξανδρο. 2 

Καθιέρωση υπερωριακής εργασίας με αμοιβή κατά 
τις Κυριακές και εξαιρέσιμες ημέρες προς συ¬ 
μπλήρωση της υποχρεωτικής εβδομάδας εργα¬ 
σίας της Δημοτικής Κοινωφελούς Επιχείρησης 
Καβάλας «ΔΗΜΩΦΕΛΕΙΑ». 3 


ΑΠΟΦΑΣΕΙ Σ 

Αριθμ. οικ. 152442 (1) 

Πρότυπες Περιβαλλοντικές Δεσμεύσεις για το είδος έργου 
με α/α 14β «Κέντρα Αποτέφρωσης Νεκρών» της 12ης 
Ομάδας «ΕιδικάΈργα και δραστηριότητες» (Παράρτημα 
XII) της υπ’ αριθμ. 1958/2012 (Β'/21) υπουργικής απόφασης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις της παραγράφου 3 του άρθρου 8 
του Ν. 4014/2011 (Α'/209) «Περιβαλλοντική αδειοδότηση 
έργων και δραστηριοτήτων, ρύθμιση αυθαιρέτων σε 
συνάρτηση με δημιουργία περιβαλλοντικού ισοζυγίου 
και άλλες διατάξεις αρμοδιότητας Υπουργείου Περι¬ 
βάλλοντος, Ενέργειας και Κλιματικής Αλλαγής». 

2. Τις διατάξεις του Ν. 3982/2011 (Α'/143) «Απλοποίηση 
της αδειοδότησης τεχνικών επαγγελματικών και μετα¬ 
ποιητικών δραστηριοτήτων και επιχειρηματικών πάρκων 
και άλλες διατάξεις» όπως έχει τροποποιηθεί και ισχύει. 

3. Τα άρθρα 48-51 του Ν. 4277/2014 (Α'/156) «Νέο Ρυθ¬ 
μιστικό Σχέδιο Αθήνας - Αττικής και άλλες διατάξεις». 

4. Τις διατάξεις του άρθρου 90 του Π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α'/98). 

5. Το Π.δ. 70/22.9.2015 (Α'/114) «Ανασύσταση των Υπουρ¬ 
γείων Πολιτισμού και Αθλητισμού, Υποδομών, Μεταφο¬ 


ρών και Δικτύων, Αγροτικής Ανάπτυξης και Τροφίμων.... 
Μετονομασία του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουργείο 
Περιβάλλοντος και Ενέργειας. Μεταφορά της Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού». 

6. Το Π.δ. 73/23.9.15 (Α'/116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

7. Την κοινή υπουργική απόφαση οικ. 20232/2010 
(Β'/745) «Ρύθμιση θεμάτων τεχνικού ή λεπτομερειακού 
χαρακτήρα για την ίδρυση και λειτουργία κέντρων απο¬ 
τέφρωσης νεκρών». 

8. Την κοινή υπουργική απόφαση Φ.15/4187/266/2012 
(Β'/1275) «Καθορισμός Πρότυπων Περιβαλλοντικών Δε¬ 
σμεύσεων (ΠΠΔ), κατά κλάδο δραστηριότητας, στην 
Άδεια Εγκατάστασης - Λειτουργίας, για τις δραστη¬ 
ριότητες που εμπίπτουν στο πεδίο εφαρμογής του 
Ν. 3982/2011 και κατατάσσονται στην Β Κατηγορία του 
άρθρου 1 του Ν. 4014/2011». 

9. Την υπουργική απόφαση 1958/2012 «Κατάταξη δη¬ 
μόσιων και ιδιωτικών έργων και δραστηριοτήτων σε 
κατηγορίες και υποκατηγορίες σύμφωνα με το άρθρο 
1 παράγραφος 4 του Ν. 4014/2011 (Α'/209)» (Β'/21/2012), 
όπως έχει τροποποιηθεί και ισχύει. 

10. Την υπουργική απόφαση 52983/1952/2013 (Β'/2436) 
«Προδιαγραφές της Ειδικής Οικολογικής Αξιολόγησης 
για έργα και δραστηριότητες της κατηγορίας Β του 
άρθρου 10 του Ν. 4014/2011 (ΦΕΚ Α'/209) “Περιβαλλοντική 
αδειοδότηση έργων και δραστηριοτήτων, ρύθμιση αυ¬ 
θαιρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργεί¬ 
ου Περιβάλλοντος, Ενέργειας και Κλιματικής Αλλαγής”». 

11. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Πεδίο Εφαρμογής - Σκοπός 

1. Με την παρούσα απόφαση καθορίζονται οι Πρότυπες 
Περιβαλλοντικές Δεσμεύσεις (ΠΠΔ) που προβλέπονται 
από την παράγραφο 3 του άρθρου 8 του Ν. 4014/2011 
(Α'/209), όπως έχει τροποποιηθεί και ισχύει, καθώς και 
οι αναγκαίες λεπτομέρειες εφαρμογής του ως άνω 
άρθρου, για το είδος έργου, κατηγορίας Β, με α/α 14β 
«Κέντρα Αποτέφρωσης Νεκρών» (ΚΑΝ) της 12ης Ομά- 

δας «Ειδικά έργα και δραστηριότητες» (Παράρτημα XII) 
της υπουργικής απόφασης 1958/2012 (Β"/21), όπως έχει 
τροποποιηθεί και ισχύει. 

2. Για τον ορισμό των ΚΑΝ ισχύουν τα αναφερόμενα 
στην παράγραφο 4 του άρθρου 2 της κοινής υπουρ¬ 
γικής απόφασης οικ.20232/2010 (Β7745), ενώ για τους 
σκοπούς της παρούσας συμπεριλαμβάνονται στα ΚΑΝ 
οι μονάδες αποτέφρωσης οστών νεκρών του άρθρου 
48 του Ν. 4277/2014 (Α'/156). 

3. Στο πεδίο εφαρμογής της παρούσας δεν υπάγο¬ 
νται άλλα έργα και δραστηριότητες της κατηγορίας Β 
της υπουργικής απόφασης 1958/2012 (Β'/21) όπως έχει 
τροποποιηθεί και ισχύει, που τυχόν απαιτούνται για την 
κατασκευή ή λειτουργία των ΚΑΝ. Γ ια τα έργα και τις 
δραστηριότητες αυτές, οι φορείς των ΚΑΝ υποχρεού- 
νται να εφαρμόσουν τις διατάξεις του άρθρου 8 του 
Ν. 4014/2011 (Α7209). 

4. Σκοπός της παρούσας είναι η προστασία του φυσι¬ 
κού και ανθρωπογενούς περιβάλλοντος, με τον προσ¬ 
διορισμό όλων των αναγκαίων μέτρων και περιορισμών 
που πρέπει να εφαρμόζονται από τα ΚΑΝ. 

Αρθρο 2 

Αρμόδια υπηρεσία για την υπαγωγή σε ΠΠΔ 

Αρμόδια υπηρεσία για την υπαγωγή ΚΑΝ σε ΠΠΔ εί¬ 
ναι η υπηρεσία της Περιφέρειας εντός των ορίων της 
οποίας προβλέπεται να υλοποιηθεί αυτό, η οποία χο¬ 
ρηγεί την άδεια εγκατάστασης (Αδειοδοτούσα Αρχή) 
σύμφωνα με τις διατάξεις του Ν. 3982/2011 (Α'/143) και 
των άρθρων 48 και 50 του Ν. 4277/2014 (Α7156). 

Άρθρο 3 

Διαδικασία υπαγωγής σε ΠΠΔ 

1. Εφαρμόζεται αναλόγως η διαδικασία της παραγρά¬ 
φου 3 του άρθρου 4 της κοινής υπουργικής απόφασης 
Φ.15/4187/266/2012 (Β71275). 

2. Σε περιπτώσεις ΚΑΝ που χωροθετούνται εν όλω 
ή εν μέρει εντός περιοχών του οικολογικού δικτύου 
ΝαΙυΓα 2000, για τις οποίες δεν υφίστανται σχετικές 
πρόνοιες προεδρικών διαταγμάτων ή υπουργικών απο¬ 
φάσεων προστασίας τους, προ της υποβολής αιτήσεως 
για έκδοση άδειας εγκατάστασης τηρούνται τα προ- 
βλεπόμενα από την υπουργική απόφαση 52983/1952/2013 
(Β72436). Σε περίπτωση που κατά τα προβλεπόμενα από 
την παράγραφο 8 του άρθρου 3 της ως άνω υπουργικής 
απόφασης, προκύψει ότι για λόγους προστασίας του 
περιβάλλοντος δεν είναι δυνατή η υλοποίηση του ΚΑΝ, 
το αίτημα έκδοσης Άδειας Εγκατάστασης απορρίπτεται. 

3. Σε περίπτωση ΚΑΝ που χωροθετείται εν όλω ή εν 
μέρει εντός περιοχής για την οποία υφίστανται σχε¬ 
τικές πρόνοιες προεδρικού διατάγματος ή υπουργικής 
απόφασης προστασίας, μεταξύ των δικαιολογητικών 
που προσκομίζονται στην Αδειοδοτούσα Αρχή για την 
έκδοση της Αδειας Εγκατάστασης θα πρέπει να περι¬ 
λαμβάνεται και έγγραφο του Φορέα Διαχείρισης της 
περιοχής, για το επιτρεπτό ή μη της δραστηριότητας 
του ΚΑΝ. Στο εν λόγω έγγραφο είναι δυνατόν να ανα- 
φέρονται και τυχόν επιπλέον δεσμεύσεις που κρίνονται 
απαραίτητες από το Φορέα Διαχείρισης για την προ¬ 
στασία του περιβάλλοντος της περιοχής ευθύνης του, 
και οι οποίες απορρέουν από το προεδρικό διάταγμα 
ή την υπουργική απόφαση προστασίας. Σε περίπτωση 
που ο Φορέας Διαχείρισης αποφανθεί εγγράφως ότι 
το προτεινόμενο ΚΑΝ δεν είναι επιτρεπόμενη δραστη¬ 
ριότητα, σύμφωνα με το προεδρικό διάταγμα ή την 


υπουργική απόφαση προστασίας, το αίτημα έκδοσης 
Αδειας Εγκατάστασης απορρίπτεται. 

Αρθρο 4 

Πρότυπες Περιβαλλοντικές Δεσμεύσεις 

1. Τα αναφερόμενα στα άρθρα 5, 6 και στις παρα¬ 
γράφους 1 έως και 4 του Παραρτήματος I, και στο Πα¬ 
ράρτημα II, με την εξαίρεση των παραγράφων 2α και 
2β, της κοινής υπουργικής απόφασης οικ.20232/2010 
(Β7745), καθώς και τα αναφερόμενα στο Παράρτημα 
της παρούσας απόφασης αποτελούν ΠΠΔ για ΚΑΝ, υπό 
την επιφύλαξη των ακολούθως αναφερομένων για τις 
μονάδες αποτέφρωσης οστών νεκρών. 

2. Σε περίπτωση που η προς περιβαλλοντική αδειοδό- 
τηση εγκατάσταση περιλαμβάνει μόνο μονάδα αποτέ¬ 
φρωσης οστών νεκρών, ΠΠΔ αυτής αποτελούν τα ανα¬ 
φερόμενα στο Παράρτημα της παρούσας απόφασης, 
και στις ακόλουθες διατάξεις της κοινής υπουργικής 
απόφασης οικ.20232/2010 (Β'/745), όπου εν προκειμένω 
ως «νεκρός» ή «σορός» εννοούνται τα προς αποτέφρωση 
υπολείμματα της σορού: α) στα άρθρα 5 και 6, β) στην 
υποπαράγραφο 2 (εδάφια 2.1 έως 2.11) της παραγράφου 2, 
και την παράγραφο 4 του Παραρτήματος I, και γ) στο Πα¬ 
ράρτημα II, με την εξαίρεση των παραγράφων 2α και 2β. 

3. Οι ΠΠΔ που περιλαμβάνονται στις Αδειες Εγκατά¬ 
στασης των ΚΑΝ, αποτελούν αναπόσπαστο τμήμα των 
ως άνω Αδειών. 

4. Η Αδειοδοτούσα Αρχή δύναται, μετά από αιτιολο¬ 
γημένη εισήγηση, να συμπεριλάβει επιπλέον δεσμεύσεις 
για την προστασία του περιβάλλοντος. 

5. Σε περιπτώσεις ΚΑΝ που χωροθετούνται εν όλω ή 
εν μέρει εντός περιοχών του οικολογικού δικτύου ΝαίυΓ3 
2000, για τις οποίες δεν υφίστανται σχετικές πρόνοι¬ 
ες προεδρικών διαταγμάτων ή υπουργικών αποφάσεων 
προστασίας τους, η Αδειοδοτούσα Αρχή υποχρεούται να 
συμπεριλάβει στις ΠΠΔ και τυχόν επιπλέον δεσμεύσεις 
που έχουν προκύψει κατά την τήρηση της διαδικασίας 
της υπουργικής απόφασης 52983/1952/2013 (Β72436). 

6. Σε περίπτωση ΚΑΝ που χωροθετείται εν όλω ή εν 
μέρει εντός περιοχής, για την οποία υφίστανται σχετικές 
πρόνοιες προεδρικού διατάγματος ή υπουργικής απόφα¬ 
σης προστασίας, η Αδειοδοτούσα Αρχή υποχρεούται να 
συμπεριλάβει στις ΠΠΔ και τυχόν επιπλέον δεσμεύσεις 
που προτείνονται από το Φορέα Διαχείρισης της περι¬ 
οχής, και οι οποίες απορρέουν από το προαναφερθέν 
προεδρικό διάταγμα ή υπουργική απόφασης προστασίας. 

7. Ο φορέας του ΚΑΝ φέρει ακέραια την ευθύνη για την 
τήρηση των ΠΠΔ έστω και αν μέρος ή το σύνολο των 
εργασιών κατασκευής ή λειτουργίας πραγματοποιούνται 
από τρίτους, ανεξαρτήτως των τυχόν ευθυνών που φέ¬ 
ρουν και οι τελευταίοι για κάθε πράξη ή παράλειψη που 
αντιβαίνει τους όρους της παρούσας απόφασης καθώς 
και της εκάστοτε ισχύουσας περιβαλλοντικής νομοθεσίας. 

8. Σε κάθε περίπτωση, ο φορέας του ΚΑΝ οφείλει 
να συμμορφώνεται με το σύνολο της περιβαλλοντικής 
νομοθεσίας. 

Άρθρο 5 

Χρονική διάρκεια ισχύος - Τροποποίηση ΠΠΔ 

1. Η υπαγωγή ΚΑΝ σε ΠΠΔ παραμένει σε ισχύ καθόλο 
το διάστημα της λειτουργίας του. 

2. Οι γενικής ισχύος ΠΠΔ των ΚΑΝ δύνανται να μετα¬ 
βληθούν σε περίπτωση τροποποίησης της παρούσας 
απόφασης, υπό την επιφύλαξη τυχόν μεταβατικών δια¬ 
τάξεων της τροποποιητικής της απόφασης. 

3. Επιπλέον δεσμεύσεις που τυχόν έχουν επιβληθεί δύ- 
νανται να τροποποιηθούν εφόσον η Αδειοδοτούσα Αρχή 
το κρίνει σκόπιμο βάσει αιτιολογημένης εισήγησης. 

4. Σε περίπτωση τροποποίησης του σχεδιασμού ενός 
ΚΑΝ, συμπεριλαμβανομένης και της επέκτασής του, η Αδει- 
οδοτούσα Αρχή δύνανται να τροποποιήσει τις ΠΠΔ αυτού, 
εφόσον το κρίνει σκόπιμο βάσει αιτιολογημένης εισήγησης. 

Άρθρο 6 

Μεταβατικές διατάξεις 

Οι φάκελοι περιβαλλοντικών εκθέσεων που έχουν υπο¬ 
βληθεί πριν την έναρξη ισχύος της παρούσας σύμφωνα 
με τις μεταβατικές διατάξεις της παραγράφου 3 του 
άρθρου 30 του Ν. 4014/2011 (Α7209) για την περιβαλλο¬ 
ντική αδειοδότηση ΚΑΝ, ολοκληρώνονται ως προς την 
αξιολόγησή τους και εκδίδονται αντίστοιχα οι ΑΕΠΟ, 
σύμφωνα με τις προϊσχύουσες διατάξεις, εκτός εάν ο 
φορέας της δραστηριότητας ζητήσει την υπαγωγή του 
στις διατάξεις της παρούσας. 

Αρθρο 7 
Παραρτήματα 

Προσαρτάται και αποτελεί αναπόσπαστο τμήμα της 
παρούσας το ακόλουθο Παράρτημα με Πρότυπες Πε¬ 
ριβαλλοντικές Δεσμεύσεις: 

ΠΑΡΑΡΤΗΜΑ 

ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (ΠΠΔ) 
ΓΙΑ ΚΕΝΤΡΑ ΑΠΟΤΕΦΡΩΣΗ ΝΕΚΡΩΝ (ΚΑΝ) 

Επιπλέον των προβλεπόμενων από την κοινή υπουρ¬ 
γική απόφαση 20232/2010 (Β'/745) 

Α. Γενικές δεσμεύσεις 

Α1 Η υδροδότηση της δραστηριότητας να πραγματο¬ 
ποιείται από νόμιμο αδειοδοτημένο φορέα. 

Α2 Απαγορεύεται η χρήση των ακάλυπτων και κοι¬ 
νόχρηστων χώρων για πάσης φύσεως εργασίες, συ- 
μπεριλαμβανομένης της αποθήκευσης μηχανημάτων 
και τμημάτων τους, χωρίς άδεια. Οι χώροι αυτοί να 
διατηρούνται καθαροί και απαλλαγμένοι από διάσπαρτα 
υλικά και απόβλητα. 

Α3 Να τηρούνται τα απαιτούμενα μέτρα πυρασφάλει¬ 
ας που προβλέπονται από την κείμενη νομοθεσία ή τις 
εγκεκριμένες μελέτες των κτιριακών εγκαταστάσεων 

Α4 Απαγορεύεται η καύση, πάσης φύσεως αποβλήτων 
τόσο σε υπαίθριους όσο και στεγασμένους χώρους. 

Α5 Απαγορεύεται η επέμβαση σε υδατορέμματα, λί¬ 
μνες ή υγρότοπους, για τους σκοπούς κατασκευής ή 
λειτουργίας ΚΑΝ. 

Β. Θόρυβος 

Β1 Να τηρούνται τα όρια του παραγόμενου θορύβου, 
ανάλογα με την περιοχή εγκατάστασης της μονάδας, 
σύμφωνα με την κείμενη νομοθεσία και συγκεκριμένα 
το Π.δ. 1180/1981 και τις λοιπές διατάξεις περί θορύβου. 

Β2 Σε περίπτωση που υφίστανται σταθερές μηχανολο¬ 
γικές εγκαταστάσεις που - λόγω λειτουργικών χαρακτη¬ 
ριστικών - προξενούν κραδασμούς ή δονήσεις, αυτές θα 
πρέπει να εδράζονται σε αντικραδασμικές βάσεις ή ειδικές 
ελαστικές αντιδονητικές στρώσεις προς αποφυγή σχετικών 
οχλήσεων και διάδοση εδαφομεταφερόμενου θορύβου. 

Γ. Αέρια Απόβλητα 

Γ1 Οι σταθερές εστίες καύσης που απαιτούνται για 
τη θέρμανση των κτιριακών εγκαταστάσεων να λει¬ 
τουργούν κατά τα προβλεπόμενα από την υπουργική 
απόφαση 189533/2011 (Β72654), όπως εκάστοτε ισχύει. 


Γ2 Να τηρείται αρχείο στο οποίο θα καταγράφονται 
οι μετρήσεις των ατμοσφαιρικών εκπομπών των αποτε- 
φρωτών για τις οποίες ορίζονται οριακές τιμές στο άρ¬ 
θρο 6 της κοινής υπουργικής απόφασης οικ. 20232/2010 
(Β7745), καθώς και οι μετρήσεις των αερίων ρύπων των 
σταθερών εστιών καύσης για θέρμανση κτιρίων, για 
τους οποίους ορίζονται οριακές τιμές από την υπουργι¬ 
κή απόφαση 189533/2011 (Β72654), όπως εκάστοτε ισχύει. 

Δ. Υγρά Απόβλητα 

Δ1 Τα αστικά λύματα από τους χώρους υγιεινής του 
ΚΑΝ θα πρέπει είτε να υφίστανται επεξεργασία σε 
εγκατάσταση επεξεργασίας λυμάτων του ΚΑΝ πριν τη 
διάθεσής τους σε κατάλληλο αποδέκτη, είτε να διοχε¬ 
τεύονται στο δίκτυο αποχέτευσης αστικών λυμάτων, 
ενώ σε περίπτωση οικονομοτεχνικής αδυναμίας εφαρ¬ 
μογής των ανωτέρω είναι δυνατόν να διοχετεύονται σε 
στεγανή σηπτική δεξαμενή (βόθρο). 

Δ2 Τυχόν παραγόμενα υγρά απόβλητα από διατάξεις 
καθαρισμού καυσαερίων, να συλλέγονται προσωρινά, 
σε στεγανό δοχείο ή σε στεγανή δεξαμενή, ανεξάρτητη 
από τη σηπτική δεξαμενή αστικών λυμάτων, εφόσον 
έχει εξασφαλιστεί η τελική διάθεσή τους σε νομίμως 
λειτουργούσα εγκατάσταση επεξεργασίας. 

Ε. Στερεά Απόβλητα 

Ε1 Τα αστικά απορρίμματα που παράγονται να συλ- 
λέγονται καθημερινά και να απομακρύνονται σε τακτά 
διαστήματα από τους αρμόδιους φορείς. 

Ε2 Όλα τα μη επικίνδυνα στερεά απόβλητα καθώς 
και όλα τα επικίνδυνα απόβλητα να συγκεντρώνονται 
προσωρινά σε κατάλληλα διαμορφωμένους, ανεξάρτη¬ 
τους για κάθε περίπτωση χώρους και στη συνέχεια να 
παραδίδονται, σε φορέα /εργολάβο, ο οποίος πρέπει να 
διαθέτει άδεια συλλογής και μεταφοράς μη επικίνδυ¬ 
νων αποβλήτων ή επικίνδυνων αποβλήτων αντίστοιχα 
και σύμβαση με τον τελικό αποδέκτη των αποβλήτων. 
Εφόσον τα απόβλητα παραδίδονται προς διαχείριση 
(εργασίες ϋ ή Β), εντός της χώρας, η ΑΕΠΟ του τελικού 
αποδέκτη να επιτρέπει την παραλαβή τους στην εγκα¬ 
τάστασή του. Να τηρείται σχετικό αρχείο. 

Ε3 Η αποθήκευση των επικίνδυνων αποβλήτων να 
γίνεται σε κατάλληλους με ειδική σήμανση περιέκτες 
και σε κατάλληλα διαμορφωμένο χώρο σύμφωνα με 
τα οριζόμενα στην κοινή υπουργική απόφαση Η.Π. 
24944/1159/30-6-06 (ΦΕΚ Β7791). 

Ε4 Για την παράδοση αποβλήτων σε τρίτους, να 
υπάρχουν τα σχετικά παραστατικά για την παρακο¬ 
λούθηση της περαιτέρω διαχείρισης των αποβλήτων 
εκτός της εγκατάστασης. Προκειμένου για επικίνδυνα 
απόβλητα, να συμπληρώνεται κατάλληλα το Έντυπο 
αναγνώρισης για τη συλλογή και μεταφορά επικίνδυνων 
αποβλήτων” σύμφωνα με τα προβλεπόμενα στις κοινές 
υπουργικές αποφάσεις 13588/725/06 (ΦΕΚ Β7383) και 
Η.Π. 24944/1159/06 (ΦΕΚ Β7791). 

ΣΤ. Ειδικές Δεσμεύσεις 

ΣΤ1 Για τη διαχείριση των μεταχειρισμένων λιπαντικών 
ελαίων του εξοπλισμού του ΚΑΝ να τηρούνται τα προβλε¬ 
πόμενα από το Π.δ. 82/2004 (ΦΕΚ 64/Α72004) όπως εκά¬ 
στοτε ισχύει. Απαγορεύεται η διάθεση χρησιμοποιημένων 
λιπαντικών, ελαίων και γαλακτωμάτων, στο έδαφος, στα 
επιφανειακά ύδατα και στο δίκτυο αποχέτευσης. 

ΣΤ2 Η σχεδίαση και κατασκευή των δεξαμενών αποθή¬ 
κευσης των υγρών καυσίμων να καλύπτουν τις απαιτή¬ 
σεις του Π.δ. 44/87 (Α715) και της υπουργικής απόφασης 
Π-7086/Φ5.2/1988 (Β7550), όπως εκάστοτε ισχύουν. 

ΣΤ3 Απαγορεύεται η χρήση υλικών αμιάντου/αμιαντο- 
τσιμέντου σύμφωνα με την κοινή υπουργική απόφαση 
82/2003 (Β71045) όπως ισχύει. 

Άρθρο 8 
Έναρξη Ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΣΚΟΥΡΛΕΤΗΣ 
-♦- 

Αριθμ. 62681/34707 (2) 

Απονομή της ηθικής αμοιβής του Επαίνου στους υπαλ¬ 
λήλους του Δήμου Χαλανδρίου Τσίκρη Κωνσταντί¬ 
νο και Φουρλιά Αλέξανδρο. 

Η ΑΣΚΟΥΣΑ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.δ.135/2010 «Οργανισμός της 
Αποκεντρωμένης Διοίκησης Αττικής» (ΦΕΚ 228/Α7 
27-12-2010). 

2. Τις διατάξεις των άρθρων 68 παρ. 1 και 69 παρ. 1 
και 3 του Ν. 3584/2007 «Κύρωση του Κώδικα Κατάστα¬ 
σης Δημοτικών και Κοινοτικών Υπαλλήλων» (ΦΕΚ 143/ 
Α728.06.2007], 

3. Τις διατάξεις του άρθρου 280 παρ. 1 του Ν. 3852/2010 
«Νέα αρχιτεκτονική της αυτοδιοίκησης και της αποκε¬ 
ντρωμένης διοίκησης» (ΦΕΚ 87/Α707-06-2010], σύμφωνα 
με τις οποίες οι Αποκεντρωμένες Διοικήσεις ασκούν τις 
αρμοδιότητες των κρατικών Περιφερειών, όπως αυτές 
καθορίζονταν στον ιδρυτικό τους Ν. 2503/1997, καθώς 
και στους μεταγενέστερους ειδικούς νόμους και στις 
σχετικές κανονιστικές διατάξεις. 

4. Τ ις διατάξεις του άρθρου 56 του Ν. 4257/2014 (ΦΕΚ 
93/Α72014] «Επείγουσες ρυθμίσεις αρμοδιότητας Υπουρ¬ 
γείου Εσωτερικών» σε συνδυασμό με το άρθρο 28 του 
Ν. 4325/2015 «Εκδημοκρατισμός της Διοίκησης - Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις» (ΦΕΚ 47/ 
Α711-05-2015], 

5. Την υπ’ αριθμ. 4/06-02-2015 πράξη του Υπουργι¬ 
κού Συμβουλίου (ΦΕΚ 24/Α706-02-2015] περί αποδοχής 
παραίτησης του Γ ενικού Γ ραμματέα Αποκεντρωμένης 
Διοίκησης Αττικής. 

6. Το υπ’ αριθμ. πρωτ. 18166/24-06-2015 έγγραφο του 
Δημάρχου Χαλανδρίου. 

7. Το υπ’ αριθμ. 12/2015 Πρακτικό του Δ' Υπηρεσιακού 
Συμβουλίου Νομού Αττικής με το οποίο εκφράζει την 
σύμφωνη και ειδικά αιτιολογημένη γνώμη του, «περί 
απονομής επαίνου σε υπαλλήλους του Δήμου Χαλαν¬ 
δρίου», αποφασίζουμε: 

Την απονομή της ηθικής αμοιβής του επαίνου στους 
υπαλλήλους του Δήμου Χαλανδρίου Τσίκρη Κωνσταντί¬ 
νο, κλάδου ΔΕ Δενδροκόμων και Φουρλιά Αλέξανδρο 
κλάδου ΔΕ Χειριστών ΜηχανημάτωνΈργου, για πράξεις 
εξαιρετικές κατά την εκτέλεση της υπηρεσίας τους, 
οι οποίες δεν επιβάλλονταν από τα υπηρεσιακά τους 
καθήκοντα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2015 

Η Ασκούσα καθήκοντα Γ ενικού Γ ραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 

-♦- 

Αριθμ. 3287 (3) 

Καθιέρωση υπερωριακής εργασίας με αμοιβή κατά τις Κυ¬ 
ριακές και εξαιρέσιμες ημέρες προς συμπλήρωση της 
υποχρεωτικής εβδομάδας εργασίας της Δημοτικής 
Κοινωφελούς Επιχείρησης Καβάλας «ΔΗΜΩΦΕΛΕΙΑ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ «ΔΗΜΩΦΕΛΕΙΑ» 
Έχοντας υπόψη: 

1. την υπ’ αριθμ. 162/17-7-2015 απόφαση του Διοικητικού 
Συμβουλίου της Επιχείρησης για καθιέρωση υπερωρι- 
ακής εργασίας με αμοιβή κατά τις Κυριακές και εξαι¬ 
ρέσιμες ημέρες προς συμπλήρωση της υποχρεωτικής 
εβδομάδας εργασίας, 

2. την υπ’ αριθμ. οικ. 2/78400/0022/14-11-2011 Εγκύκλιο 
του Υπουργείου Οικονομικών, 

3. την παρ. 1 του άρθρου 20 του Ν. 4024/2011, όπως 
αντικαταστάθηκε από την παρ. 1 του άρθρου 176 του 
Ν. 4261/2014, αποφασίζουμε: 

Τη σύμφωνη με το άρθρο 20 παρ. 1 του Ν. 4024/2011, 
όπως ισχύει, έγκριση της καθιέρωσης υπερωριακής απα¬ 
σχόλησης κατά τις Κυριακές εξαιρέσιμες και αργίες, 
προς συμπλήρωση της εβδομαδιαίας, υποχρεωτικής ερ¬ 
γασίας, υπαλλήλων διαφόρων ειδικοτήτων, της Δημοτι¬ 
κής Κοινωφελούς Επιχείρησης Καβάλας «ΔΗΜΩΦΕΛΕΙΑ», 
οι οποίοι ανήκουν σε υπηρεσίες, που λειτουργούν όλες 
τις ημέρες του μήνα ή σε δωδεκάωρη ή εικοσιτετράωρη 
βάση και συγκεκριμένα: 

Διοικητικοί Υπάλληλοι, 

Υπάλληλοι Υποδοχής, 

Ταμίες, 

Λουτρονόμοι, 

Εργάτες Καθαριότητας, 

Βοηθοί Σερβιτόροι και 
Νυχτοφύλακες. 

Η Δημοτική Κοινωφελής Επιχείρηση Καβάλας «ΔΗΜΩ- 
ΦΕΛΕΙΑ», έχει την ευθύνη της διαχείρισης του Πηλοθε¬ 
ραπευτηρίου Κρηνίδων Καβάλας, εποχιακώς από τον 
Ιούνιο έως 15 Οκτωβρίου έκαστου έτους, συνεχώς, τόσο 
τις καθημερινές, όσο και τα Σαββατοκύριακα, τις εξαι¬ 
ρέσιμες και τις αργίες, από τις 07:00 έως 22:00, από τη 
στιγμή που αποτελεί τουριστικό - ιαματικό πόρο. 

Επίσης έχει την ευθύνη του Κάστρου της πόλης, καθ’ 
όλη τη διάρκεια του έτους, τόσο τις καθημερινές, όσο 
και τα Σαββατοκύριακα, τις εξαιρέσιμες και τις αργίες. 

Τέλος, στα πλαίσια της λειτουργίας της Δημοτικής 
Αγοράς Καβάλας, είναι απαραίτητη η φύλαξη των χώ¬ 
ρων των εγκαταστάσεων της καθ’ όλη τη διάρκεια του 
έτους, τόσο τις καθημερινές, όσο και τα Σαββατοκύρια¬ 
κα, τις εξαιρέσιμες και τις αργίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 21 Αυγούστου 2015 
Η Πρόεδρος 
ΑΝΑΣΤΑΣΙΑ ΙΩΣΗΦΙΔΟΥ 

















